CELEX: 62011CO0407
Language: hu
Date: 2012-07-12 00:00:00
Title: A Bíróság (hetedik tanács) 2012. július 12‑i végzése.#Government of Gibraltar kontra Európai Bizottság.#Fellebbezés – 92/43/EGK irányelv – A természetes élőhelyek védelme – A mediterrán biogeográfiai régió közösségi jelentőségű természeti területeit tartalmazó jegyzék – A Spanyol Királyság által javasolt, »Estrecho Oriental« elnevezésű terület felvétele a listára, amely gibraltári brit felségvizekből álló területet és egy nyílt tengeri területet is magában foglalna – Megsemmisítés iránti kereset – Részleges megsemmisítés iránti kérelem – Elválaszthatóság – Védelemhez való jog.#C‑407/11. P. sz. ügy.

A Bíróság (hetedik tanács) 2012. július 12-i végzése – Government of Gibraltar kontra Bizottság
      (C-407/11. P. sz. ügy)
      „Fellebbezés – 92/43/EGK irányelv – A természetes élőhelyek védelme – A mediterrán biogeográfiai régió közösségi jelentőségű természeti területeit tartalmazó jegyzék – A Spanyol Királyság által javasolt, »Estrecho Oriental« elnevezésű terület felvétele a listára, amely gibraltári brit felségvizekből
         álló területet és egy nyílt tengeri területet is magában foglalna – Megsemmisítés iránti kereset – Részleges megsemmisítés iránti kérelem – Elválaszthatóság – Védelemhez való jog”
      
      1.                     Fellebbezés – Jogalapok – Nyilvánvalóan elfogadhatatlan vagy nyilvánvalóan megalapozatlan jogalapok – Az eljárás során bármikor,
            indokolt végzéssel, szóbeli szakasz nélkül történő elutasítás (A Bíróság eljárási szabályzata, 119. cikk) (vö. 19. pont)
      2.                     Megsemmisítés iránti kereset – Tárgy – Részleges megsemmisítés – Feltétel – A vitatott rendelkezések elválasztható jellege
            – Valamely közösségi jelentőségű természeti terület területét megnövelő bizottsági határozat rendelkezései – A határozat lényegének
            módosulásával járó megsemmisítés – Elfogadhatatlanság (EK 230. cikk; 92/43. tanácsi irányelv; 2009/95. bizottsági határozat)
            (vö. 29., 35., 42. pont)
      3.                     Eljárás – A Törvényszék azon kötelezettsége, hogy megnyissa a szóbeli szakaszt, mielőtt valamely elfogadhatatlansági kifogásról
            határozna, valamint hogy lehetőséget adjon a feleknek, hogy írásbeli észrevételeket terjesszenek elő az elfogadhatatlanság
            kérdésére vonatkozó válaszokkal kapcsolatban – Hiány (A Törvényszék eljárási szabályzata, 113. cikk és 114. cikk, 3. és 4. §)
            (vö. 45. pont)
      Tárgy
      
         
               A Törvényszék (hetedik tanács) T-176/09. sz., Government of Gibraltar kontra Bizottság ügyben 2011. május 24-én hozott végzése
                  elleni fellebbezés, amely végzésben a Törvényszék elfogadhatatlannak nyilvánította a mediterrán biogeográfiai régió közösségi
                  jelentőségű természeti területeit tartalmazó, második alkalommal frissített jegyzéknek a 92/43/EGK tanácsi irányelv alapján
                  történő elfogadásáról szóló, 2008. december 12-i 2009/95/EK bizottsági határozat (az értesítés a C(2008) 8049. sz. dokumentummal
                  történt) arra alapított, részleges megsemmisítése iránti keresetet, hogy az említett határozat felveszi a listára a Spanyolország
                  által javasolt, „Estrecho Oriental” (ES6120032) elnevezésű területet, amely gibraltári brit felségvizekből álló területet
                  és egy nyílt tengeri területet is magában foglalna.
               
            Rendelkező rész
      
         
                  1)
               
               
                  
               
               
                  	A Bíróság a fellebbezést elutasítja.
               
            
         
                  2)
               
               
                  
               
               
                  	A Bíróság a Government of Gibraltart kötelezi a költségek viselésére.
               
            
         
                  3)
               
               
                  
               
               
                  	A Spanyol Királyság maga viseli saját költségeit.